1990−2010 között öt alkalommal három nemzet képviseletében vett részt a sakkolimpián. Az 1990-es sakkolimpián a Szovjetunió válogatottjával (Magyarország mögött) csapatban és egyéni teljesítményével is ezüstérmes lett. Az 1992-es sakkolimpián Ukrajna válogatottjával csapatban ezüstérmes, egyéni teljesítményével további két ezüstérmet szerzett. Az 1996-os sakkolimpián Oroszország válogatottjával bronzérmes volt. A 2000-es sakkolimpián az orosz válogatott tagjaként csapatban bronz-, egyéniben ezüstérmet szerzett. A 2010-es sakkolimpián került be ismét Oroszország válogatottjába, és csapatban aranyérmet szereztek.